Тым часам свежавырабленая дэталь адпраўляецца на дыягностыку ў суседняе памяшканне. Загрузіўшы яе ў спецыяльную камеру рэнтгенаўскай устаноўкі, спецыялісты праводзяць кантроль якасці. З дапамогай джойсцікаў на пульце кіравання круцяць выраб пад рознымі вугламі. Карцінка ў рэжыме рэальнага часу выводзіцца на вялікі манітор. Апарат настолькі магутны, што дазваляе прасвечваць прамянямі наскрозь прадметы вагой да ста кілаграмаў.